Na osnovu člana 38 stav 1 tačka 4 Zakona o lokalnoj samoupravi („Službeni list Crne Gore“, broj 02/18, 34/19 , 38/20, 50/22 i 84/22), i član 36 stav 1 tačka 4 Statuta Opštine Berane („Službeni list Crne Gore – Opštinski propisi“ broj 42/18) Skupštinа opštine Berane na sjednici održanoj dana **07. novembra 2023**. godine, donijela je

**O D L U K U**

**o usvajanju Strateškog plana ruralnog razvoja Opštine Berane za period 2023-2027 godine**

**Član 1**

Usvaja se Strateški plan ruralnog razvoja Opštine Berane za period 2023-2027 godine.

**Član 2**

Sastavni dio ove Odluke je Strateški plan ruralnog razvoja Opštine Berane za period 2023-2027 godine.

**Član 3**

Ova Odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

**SKUPŠTINA OPŠTINE BERANE**

**Broj: 02-016/23-447 Predsjednik Skupštine**

**Berane, 08. 11. 2023. godina Novica Obradović**

**OBRAZLOŽENJE**

**I. PRAVNI OSNOV ZA DONOŠENJE ODLUKE**

Pravni osnov za donošenje ove odluke sadržan je u članu 38 stav 1 tačka 4 Zakona o lokalnoj samoupravi, i član 36 stav 1 tačka 4 Statuta Opštine Berane.

Odredbom člana 38 stav 1 tačka 4 Zakona o lokalnoj samoupravi propisano je da „skupština donosi planove i programe razvoja iz pojedinih oblasti“. Članom 36 stav 1 tačka 4 Statuta Opštine Berane propisano je da „skupština donosi planove i programe razvoje iz pojednih oblasti“.

**II. RAZLOZI ZA DONOŠENJE ODLUKE**

Strtateški plan ruralnog razvoja opštine Berane je strateški, plansko-programski dokument kojim se definišu prioriteti,ciljevi i mjere uspješnog upravljanja razvojem ruralnih područja na teritoriji opštine Berane i kao takav, jedan je od najvažnijih akata kojima se kreira politika ruralnog razvoja jedinice lokalne samouprave. Politika ruralnog razvoja podrazumijeva izjednačavanje kvaliteta života u ruralnim i urbanim područjima, sa ciljem zadržavanja stanovništva u ruralnim područjima i stvaranja uslova za povratak stanovništva iz urbanih u ruralne sredine,zatim konkurentnosti poljoprivredne proizvodnje u cilju stvaranja većeg dohotka,te pružanja podrške svim ekonomskim i društvenim aktivnostima stanovništva nastanjenog u ruralnim područjima. U skladu sa definicijom Organizacije za ekonomsku saradnju i razvoj(OECD) ruralnim područjima se smatraju ona područja sa manjom gustinom naseljenosti od 150 stanovnika po kvadratnom kilometru.U opštini Berane je poslednjih decenija uočljiv trend migracija, kao i povećanje prosječne starosti stanovništva. Nacrt strateškog plana ruralnog razvoja opštine Berane je ažururan tokom juna 2023. godine, angažovanjem Sekretarijata za poljoprivredu,turizam i vodoprivredu Opštine Berane i mr Rite Barjaktarović. Strateški cilj opštine Berane da se ruralni dio opštine razvija shodno potrebama predstavljen je kroz viziju,prioritete, mjere i projekte koji čine Akcioni plan.Područje opštine Berane ,sa svim svojim prirodnim ljepotama i resursima, ima uslove da svoj razvoj bazira,između ostalog,i na poljoprivredi i turizmu. Stoga i ne čudi podatak da je lokalna samouprava u svom osnovnom strateškom dokumentu,Strateški plan razvoja opštine 2019- 2023.godine, postavila sljedeći cilj kao Opšti cilj razvoja opštine.

Između ostalog,predlažemo da se usvoji ovaj predlog Strateški plan ruralnog razvoja opštine Berane za period 2023-2027. godine jer je to neophodan dokument iz više razloga, kao što su:

- planiranje i realizacija podsticajnih agromjera (subvencije i druge mjere),

- učešće na projektima koji su vezani za ruralnu i ostalu infrastrukturu podržanu sredstvima kako od strane državnih tako i od strane međinarodnih fondova za oblast poljoprivrede,

- radi realnije slike sagledavanja statističkih podataka iz oblasti poljoprivrede i ruralnog razvoja,

- i kao obavezan dio plana strateškog razvoja opštine Berane.

Iz svega navedenog predlažemo da Skupština Opštine donese Odluku o usvajanju Strateškog plana ruralnog razvoja Opštine Berane kao u tekstu predloga.